Hr Mart Võrklaev  
Rahandusminister

                                                                                                                                    12.06.2024 

**KIRJALIK KÜSIMUS  
  
Narva Elektrijamade plokkide üleandmine Ukrainale**

Lugupeetud rahandusminister!

Eesti Energia kavatseb lähiajal anda Ukrainale üle Eesti elektrijaama 1. ploki, lisaks on plaanis anda Ukrainale üle veel mõned reservis olevat plokid, mis moodustavad osa Eesti 1000 megavati suurusest reservvõimsusest. See tähendab, et nende võimsuste üleandmine teisele riigile võib seada löögi alla Eesti riigi varustuskindluse. 2022. aasta elektrivarustuse töökindluse analüüs näitas, et 2027. aastal ei pruugi Eesti tarbijatele esmakordselt elektrit jaguda. Samas Reformierakonna, Eesti 200 ja Sotsiaaldemokraartliku Erakonna koalitsioonileppes on märgitud, et “Aastaks 2027 teeme avaliku konkursi juhitava võimsusreservi hankimiseks“. Sellest võib teha järelduse, et meil varsti puuduvad vajalikud juhitavad võimsused riigi energiajulgeoleku ja sõltumatuse kindlustamiseks. Samas vanad plokid, mida kavatakse üle anda, täidavad nö varuosade doonori funktsiooni teiste plokkide jaoks.  
Nagu Te ütlesite intervjuus ERR-ile, on kaks võimalust: kas müüa need plokid vanametalliks või kinkida Ukrainale.

**Seoses sellega palun Teil vastata alljärgnevatele küsimustele:**

1. Miks Eesti riik annab üle oma võimsused teisele riigile olukorras, kus meil endal võib tekkida juhitavate tootmisvõimsuste puudujääk?
2. Millised Narva elektrijaamade plokid on kavas üle anda Ukrainale?
3. Milliste võimsuste arvelt on plaanis kompenseerida võimalik energia puudujääk?
4. Eesti riik tegi otsuse sulgeda vanad põlevkiviplokid seoses sellega, et nad reostavad keskkonda. Kuidas selline roheline mõtteviis on kooskõlas sellega, et meie anname üle saastavad seaded teisele riigile?

Lugupidamisega

*[allkirjastatud digitaalselt]*

Aleksei Jevgrafov  
Riigikogu liige